Аҳәынҭқарратә мазареи ахатәреи рзы аҳәынҭқарратә еилакы аусзуҩцәа иахьазы еиқәырханы иҟоу абаҳчақәа зегьы рҭагылазаашьа гәарҭеит, иаанхаз ашьаԥқәа рхыԥхьаӡара еилкаауп, анаҩс дара аҭыԥантәи амчрақәа рахь рыиагара азгәаҭоуп.
"Абаҳчақәа ртәы анаҳҳәа, хәба-ҩба гектар еиқәханы иахьыҟоу ыҟоуп, еиҳарак уи Гәылрыԥшь араион аҿоуп. Абаҳчақәа зтәу ирыҭахоит ақьаад, уаҟа иарбахоит, аԥыза-министр иҟаиҵаз ақәҵараҿы ишаҳәо еиԥш абаҳча здызкыло- идикылоит, уи амаҵ азиуеит, иалҵуа ахашәала иара итәуп. Аҳәынҭқарра аҟнытә ацхыраара ҳәа акгьы иоуӡом, ихатә џьабаала еиқәырханы иныҟәигалозар, мап аӡәгьы ицәыкӡом. Ақьыразы ирыбжьарҵо аиқәшаҳаҭра аҟнытә, адгьыл ахә ашәара аамышьҭахь рхы иахәартә еиԥш аҭагылазаашьа рзаԥҵахоит. Ас еиԥш апрограмма абаҳчақәа русура анаанкылаз ашьҭахь иаразнак иҟаҵатәын, усҟан анхаҩы иаҳәазҭгьы иара ишитәу, еиҳагьы еиқәирхон", - ҳәа азгәеиҭеит Гемуа.
Инеиҵыху аиҿцәажәара иара убас ишәаҳар шәылшоит арадио Sputnik Аԥсны аефир аҿы.